Paprastoji stauridė

Paprastoji stauridė arba tiesiog stauridė (Trachurus trachurus) – stauridinių (Carangidae) šeimos žuvų rūšis. Paplitusi Atlanto vandenyno rytinėje dalyje – palei vakarinius Afrikos krantus (nuo Madeiros, Gibraltaro sąsiaurio iki Pietų Afrikos Respublikos, taip pat Viduržemio, Šiaurės, Norvegijos jūrose, Biskajos įlankoje, iki pat Islandijos. Baltijos jūroje sugaunama retai, dažniausiai vakarinėje dalyje.

Stauridės kūno ilgis 30–50 cm (didžiausias – 70 cm), masė 400–500 g (didžiausia – 2 kg). Išilgai kūno šoninės linijos tęsiasi išlenkta kaulinių plokštelių juosta. Uodeginis stiebelis plonas ilgas. Nugara melsva, šonai ir pilvas balsvi.

Stauridės gyvena pelagialėje dideliais tuntais. Minta zooplanktonu, zoobentosu ir smulkiomis žuvimis. Neršia iki 140 000 pelaginių ikrų.Trachurus trachurus (Linnaeus, 1758), fishbase.se

Svarbi verslinė žuvų rūšis. Parduodama šviežia, rūkyta, konservuota, šaldyta. Dėl mažėjančios populiacijos įtraukta į jautrių rūšių sąrašą. 1999 m. pagauta 322 tūkst. tonų stauridžių, vėliau laimikiai mažėjo (iki 200 tūkst. t.). Pagrindiniai tiekėjai – Nyderlandai ir Airija.Trachurus trachurus (Linnaeus, 1758), FAO.

Žodis staurìdė – skolinys iš , ten patekęs iš . Toliau žodis kilęs iš , kuris reiškė tiek šią žuvį, tiek driežą (greičiausiai analogija dėl spalvos).

 Šaltiniai 

Kategorija:Stauridinės